commentaire sur la fortune de Franco
Ndeko Antoine Nickel,
Francois Luambo Makiadi ( Franco ) azui mbongo en si peu de temps te. Mpona ko comprendre ndenge ye amataki mpe atikaki baninga baye ba musiciens na nse, esengeli tozongela mua moke Histoire politique ya Congo mpo to comprendre ascension na ye mpe na ndenge akomaki na likolo ya ba musiciens nionso ya ekolo na biso.
Na Congo belge ba oyo babandaki kosala politique ezalaki ba évolues na ba kalaka. Kalaka (fonctionnaire) azalaki na considération mingi na société congolaise. Grand Kallé azalaki moko na bango mpe abandaki kosala mpe kobeta miziki, mpo tango wana miziki ezalaki activité secondaire. Ye azalaki na ba relations na Patrice Lumumba, Anicet Kasamura, Thomas Kanza na ba politiciens mosusu. Situation wana ebandaki kosala que O.K. Jazz ezala un peu à la traine na engagement politique mpo intérêt na politique ezalaki likambo ya ba évolués mpe O.K Jazz ebandaki koleka lokola orchestre ya bato oyo batangi kelaki te (kolongola Vicky Longoma na Moango Brazzos). Kasi tango tozui lipanda, Franco abandi mpe koyembela ba politiciens lokola Bomboko, Lumumba, Tshombe, Bulungue, Muteba, Amisi, etc.. Abandaki kosala yango mpona ba convictions oyo azalaki na yango lokola Congolais nionso alingaki mbonguana na mboka na ye. Kasi makambo mayaki ko bonguana tango Justin Marie Bomboko akomaki kokende na miziki ya O.K. Jazz mpe ekomaki koyemba ye (Bomboko azalaki na mobulu makasi ya basi mpe alingaki bisengo mingi na meme titre na ba vieux Champagne Lotoma na Arsène Dionge) Franco akomaki kobeta souvent na ba fêtes mingi Bomboko abandaki ko organiser na oyo baninga baye babandaki ko organiser. A partir ya wana, Bomboko akomaki kokende sango makasi en tant ambianceur en plus ya position na ye na groupe de Binza ; président ya collège des commissaires généraux ; ya ministre ya Affaires étrangères et commerces internationales na ba relations makasi azalaki na yango na ba Belges, Américains na vie diplomatique.
Groupe de Binza esalemaki na bokabuani ya parti ya Lumumba, Mouvement National Congolais, M.N.C., le 19 juillet 1959. Tango ekabuani, Lumumba atikali ngambo moko, Joseph Ileo, Cyrille Adoula na Joseph Ngalula bakeyi ngambo mosusu. Na bakeyi bua bango, ba Américains via ba Belges bayaki kosimba Groupe de Binza. Yango ekomaki bras ya exécution ya plan na bango na Congo. Kasi, yambo groupe de Binza ekueya na maboko ya ba Américains, yango ezalakai likanisi lya Mgr. Van Weayenberg, Auxiliaire ya Maline mpe Recteur Magnifique ya université catholique ya Louvin na Belgique. Ye alukaki kosangisa jeune élite congolaise ya diaspora mpo na kolakisa bango nzela mpe ete na bozongi bua bango na Congo, bakoka kosala musala na manisi ma kokamba mboka ndenge elongobani. Kasi yango elekaki ndenge wana te mpo ba Américains na ba Belges bazalaki na boule mususu na oyo etali ba intérêts na bango. Groupe de Binza ezalaki na : Joseph Mobutu, Victor Nendaka, Justin Marie Bomboko, Albert Ndele, Cyrille Adoula, José Nussbaumer, Ferdinant Kazadi, Damien Kandolo, Albert Bolela, Joseph Ileo,Thomas Kanza, Joseph Ngalula, Marcel Lihau, Charles Bokanga, Jonas Munkamba, Mario Cardoso Losembe, Etienne Tshisekedi, Paul Mushiete, na Henry Takizala.
Na oyo etali président Mobutu, ezali banda 1956 nde azalaka kolinga O.K. Jazz. Abandaki kobetisa yango na ba fêtes na ye (anniverssaire na ye moko , ya mama na bana, ba baptêmes) tango akomaki mokonzi ya armée. Bien que colonel Mobutu abandaki kolinga O.K.Jazz mingi, Kasi Franco abandaki kaka koyemba ye te. Au contraire, na ba nzembo asala période wana ayembaki : Bomboko Justin-Marie, Bomboko akeyi na New York, Colonel Bangala, Docteur Moïse Tshombe, Ngai Kaka Bomboko, La simplicité de Bulundue, Gouvernement ya Katanga Oriental (Composition ya Joseph Mulamba « Mujos »), Bulungue na Zongwe.
Na 1966, Mobutu akomaki déjà général de corps d’armée mpe président de la République. Atindi batu na ye bakende kozua Franco mpo alingaki asolola na ye. Batu na ye bakeyi mpe bazongeli ye na eyano que Franco azali na Kinshasa te, akeyi na tournée na Congo Brazaville. Président Mobutu alobi na bato na ye bakumbela ye Franco, mpo ye alingi asolola na ye. Bakeyi tee na Brzaville kokutana na Franco. Tango bakomi kuna, bayebisi Franco que président azali na mposa na ye mpe asengi na ye akata tournée azonga mbangu na Kinshasa. Franco a hésitaki te. Na retour, na beache Ngobila, camion ya ba soda ebandaki kozela bango. Tango O.K.Jazz ekomi kaka na beache Ngobila, ba militaires bamatisi ba musiciens nionso na camion mpe bakeyi mbala moko na prison militaire ya Ndolo. Kuna babetama mpe balalisa bango deux nuits. Sima bamemi bango na camp 100 maisons = camp paracommado = camp lieutenant colonel Tshatshi. Tango bakomi kuna, baliesi lisusu bango lukutu pendant un petit moment. Sima, président Mobutu aye ko yamba Franco mpe alobi na ye boye : « banda lelo oyo, aussi longtemps que ngai nazali na pouvoir, okobanda koyemba ngai, koyembela ngai mpe kosalela ngai mosala mbala nionso nakozala na besoin na yo. » Franco andima yango mbala moko. Kobanda wana, Franco akomaki « caisse de resonance » ya pouvoir ya président Mobutu.
Le, 04 octobre 1973, président Mobutu asalaki discours oyo a manifestaki intention ya kosala Zairianisation. Le, 30 novembre 1973, bureau politique ya M.P.R ezuaki mokano ya Zairianisation, elingi koloba : ba Zairois bakomaki na lotomo ya kozua ba activités commerciales na biloko ya ba paya en contrepartie ya mbongo oyo ezali ko représenter valeur ya biloko ya mopaya. Ba Zairois bakomaki ba acquéreurs mpe ba paya, ba nkolo biloko, bakomaki ba anciens propriétaires. Délai oyo l’Etat epesaki na acquéreurs selon la loi no.78/003 ya 20 janvier 1978 ezalaki ya mbula zomi, c’est-a-dire na dix ans bakoki kosilisa kofuta valeur ya biloko oyo babotolaki ba paya.
Na loyenge wana ya kokabola biloko ya ba paya, Franco mpe ayaki kozua Manufacture Zairoise des disques, MAZADIS. Na 1974, commissaire d’Etat na industrie et commerce extérieur, citoyen Tshimpumpu Kanyinda (Hubert) ayaki ko appliquer décision ya président fondateur na lettre : CAB/IN/001252/74 ya 26 septembre 1974. Yango epesaki Franco makoki ya kokoma acquéreur ya MAZADIS. Pour la petite histoire, esengeli toyeba que MAZADIS, ex-MACODIS ezalaki filiale ya Fonior, firme belge. Na 1963 Fonior e signaki ba contrats ya sous édition entre yango na ba Editeurs Zairois mpona commercialisation ya ba disques zairois a l’étranger. Kasi Fonior eyaki kosala faillite mpo ekomaki na ba difficultés fiscales kili kili. Gouvernement Belge eyaki ko liquider ba devis aux enchères mpe na ba matrices ya ba Editeurs zairois etekamaki sans pour autant ba signaler ba Editeurs na vente wana. Kasi Société des auteurs, compositeurs et éditeurs de musique, SACEM ya France eyebisaki na Société nationale des éditeurs, compositeur et auteurs, SONECA vente wana kasi yango ekundaki kaka likambo wana boye sans réaction (tokozongela lisolo oyo tango tokolobela makambo ya ba artistes na ba droits na bango).
Franco ayaki kozua ebonga ya Eugene William Pelrim de Bigard en devenant le nouveau mwama ya MAZADIS. Mauvaise gestion na incompétence ya Franco na gestion ya industrie manufacturière ewumelaki te mpo emonana na miso ya batu. Suite na kozanga koyeba ko gérer, MAZADIS ekomaki na ba problèmes ebele na oyo etali fabrication ya ba disques : matière première ebandaki kosombama malamu te et difficilement mpo mbongo ebandaki komonana te, investissement ya malonga ezali te na outil ya production, gestion ya mains d’œuvre ezalaki déficiente, ba machines ekomaki ya kala mpe maintenance ya malonga ezalaki te, personnel qualifier azalaki lisusu te, ba salaires ekomaki ya ba promesses, ba commandes ebandaki kokokisama te, ba factures ya energie ezalaki kofutama te, etc. Suka suka, akeyi kosenga na bakonzi bazongisa mundele oyo azalaki wana. Monsieur de Bigard azongaki sima ya ba accords esalemaki na Bruxelles.
A côté, Franco abandaki naye ko utiliser MAZADIS mpo na compte na ye moko, akokende na poto mpona ko commercialiser ba nzembo ya O.K. Jazz na ya musiciens oyo ye abandaki ko produire, akosalisa ba disques oyo ya ye mpe kolalisa ba commandes ya batu mosusu, ba freins wana ebandaki kokueyisa ba Editions mpo na ba rupture de stock pendant que na ba Editions na ye ba disques ezalaki bebo, etc. Azalaki na ba Editions Epanza Makita na Boma bango. Sima aye kosangisa yango nionso na Editions Populaire. Akomaki na formule moko simple a comprendre : O.K. Jazz esali ba nzembo, MAZADIS a presser ba disques ou encore MAZADIS ekomi na rupture de stock, pendant ce temps, ye akeyi poto, asalisi ba disques kaka ya ye, ayekotekisa na Zaïre mpe a innonder marché na ba nzembo oyo ya ye. Na même temps, soki aye na ba commandes ya batu oyo ezali urgents, abandaki lisusu kobakisa ba frais ya taxe à l’importation oyo soi-disant afuti pendant que abandaki habituellement ko bénéficier na ba exonérations injustifiées. Situation moko invraisemblable !!!
Na molili ye abandaki kokende na ndunda ya koyita na mikili mpe azalaki kotambola na passeport diplomatique. Nduliste ya liboso oyo abandaki kokotisa batu na mikili na pimbo ezali ye ! Soki boyokani kobanda na Kinshasa, afuteli yo billet boye mikili. Soki obimisi ba plans malamu, apesi yo mua likonda, otikali na mikili, ye asimbi nzela akeyi koteka ndunda aye. Kasi soki mbila asui yo, wana okeyi wele, mpe likambo esili wana. Asala mbongo mingi na biloko wana, sans ko compter ba exclusivités ya ba production nionso ya Parti, Etat na ye moko président-fondateur na ba présidents régionaux nionso ya M.P.R. (anniversaire, mariage, baptême, ou encore kosepela sans réel cause). Franco azalaki lisusu na exclusivité na oyo nionso etali ko véhiculer message ya président na peuple, na ba paya voir kosepelisa ba chefs d’Etats amis na maye basali na musala na bango.
Président Mobutu apesaki ye passe na Azda, Wazabanga, ndeko ya président Mobutu, ye nde abandaki kosakana na mbongo ya AZDA na kokaba ba voitures. A bombarda Franco ebakata ya contrat ya publicité na don ya ba WV. Avant wana azuaki naino WV. Polo. Sima ba WV mpona ba musiciens nionso ya O.K.Jazz na ye moko lokola. Sima ya bambula ba VW Scirocco. Azalaki lisusu na droit ya ba billets ya avions Air-Zaïre ya ofele mbula nionso mpo na ye na libota na ye, ba quotas na D.A.I.P.N., PE.NA.ZA., ba passe-droits na OFI.D.A., O.ZA.C., etc.
Franco alongolaki Verkys na O.K.Jazz na 1969 mpo akendaki kosala ba nzembo na libanda ya O.K Jazz. Akumbamaki na Simaro na Yulou. Kasi les deux derniers basengaki bolimbisi, sauf Verkys nde atikalaki na position na ye. Kobanda wana nde akomaki kosala concurrence makasi na Franco. Ayaki kosala ba Editions Vévé mpona distribution na Zaïre na Congo mpe Editions Vévé Internationales, EVVI, mpona mikili. Verkys mpe akomaki kokende koteka mvuki na mikili mpona compte ya Général Bumba, na retour abandaki ko contourner Franco na MAZADIS puisque abandaki kosalisa ba disques na mikili tee na tango ayaki kozua ebakata ya crédit na Société de financement et de développement, SOFIDE, mpona kosala Industrie Zairoise du Son, IZASON. A côté, Verkys ayaki kosala mbongo en exploitant ba musiciens na ba contrats suicides : asombi instrument mpona groupe, en échange ya ba nzembo nionso groupe esali. Ba droits nionso ekeyi epayi na ye. Sima ya durée ya contrat wana par ex. : cinq ans, instrument etikali propriété privée na mutu oyo asignaki contrat en tant que leader ya groupe. Par ailleurs, seul moyen groupe ezalaki na yango ya kokotisa mbongo durant contrat-voyous wana, ezali kaka ba productions scéniques !!!!
Benda bika na concurrence ya biloko entre Franco na Verkys ekomaki à tel point que Verkys abandaki lisusu kokoka ko supporter ba nombre ya ba camions na ba Fula Fula Franco akomaki na yango te. A son tour, mpo asala Franco pasi, azuaki likanisi ya ko numéroté ba camions na ye bien que ezalaki mingi koleka te. Na simple astuce, en ayant par exemple 13 camions, a numéroté yango boye : premier camion no. 04, ya mibale no. 09, ya misato no. 13 ya mine no 17, tee 19, 21, 25, 31, etc. Pendant que ba camions wana en nombre eleki même pas zomi na misato. Soki neti no.13 ekufi, ba remplacer yango na no.12 ou 14. Quelle imagination !
Na kinshasa, mama Sese ayaki kokabela ye immeuble ya un, deux, trois, Yango wana ayaki kolongua na Bar Kebana sur Saïdi na perpendiculaire na Bokuma na Matonge. Un, deux, trois (na mama kulutu) ezalaki un véritable piège à souris. Soki oyebi que ozalaka na ba fréquentations oyo pouvoir alingaka te, éviter kokende na un, deux, trois mpo okolimua noki. Kuna, esi eyebanaki, masolo mosusu te kaka ya miziki. Soki mutu abandi koluka ba nzela mosusu, commandele ye bière mpe bendana.
Franco azalaki mutu ya liboso na ba années 70 oyo atongisa kabambi ya ndaku ya modele wana na Limete. Na 1979, Franco ayaki kosala maison de production na ye na Bruxelles na Belgique, Visa 80. Siège na yango ezalaki na no. 70, rue Coudenberg, 1000 Bruxelles. Téléphone ezalaki (02) 512 28.85
Sika totanga ba nzembo nzembo Franco ayembela Pouvoir ya président Mobutu :
Salongo alinga Mosala;
Contentieux belgo-congolais ;
Ba Paya ;
Votez vert ;
Belela Authenticité na Congrès extraordinaire ya MPR 1970 ;
Candidat na Biso Mobutu ;
Tolanda nzela Moko ;
Mouvement Populaire de la Révolution ;
Cinq ans ekoki ;
Lumumba Héros National (suite na discours ya président Mobutu, le 30 juin 1966) ;
Retroussons les manches (toujours na même discous ya 30 juin 1966);
Botika kosomba Ambi (Recours à l’authenticité zairoise);
Mboka kombo Zaire ;
Régime etikali quatre ans ;
Ba députés Mbilinga Mbilinga Toboyi ;
Radio Trottoir ;
Septennat ya Social ;
Sept ans de Mariage (mama Bobi) ;
Mama akeyi (Liwa ya mama Antoinette Sese) ;
Likambo ya ngai na papa (mama Bobi) ;
Ba nzembo Franco asala sur demande ya président Mobutu mpona baninga baye ba chefs d’Etat ya Centrafrique, Togo na Gabon :
Bokassa na Mobutu (Centrafrique);
Président Eyadema (Togo);
Président Léon Mba (Gabon);
Mpona lutte na Indépendance na nationalisme
Victoire de Bruxelles (Table Ronde Politique na 1959 na Bruxelle);
Lumumba (Indépendance na 1960);
Loi Bakajika (Loi Bakajika Bintu, loi no. 66-343 du 07 juin 1966 portant reprise de la pleine et libre disposition de tous les droits fonciers, forestiers et miniers de la R.D.Congo.) ;
Congo Mibale ;
Ba nzembo Franco asala na cadre ya Publicité :
AZDA ;
Votre Renault (bapesaka ye Renault 16);
FNMA Congo ;
Savon Reward Chez Marsavco ;
SOCOMEUBLE ;
Cigarette Filtre Léopard ;
Cigarette Léopard ;
Cigarette Avalon ;
AFRIMA Toyota ;
REGIDESO ;
SNEL ;
Prosabel Roi des Disques ;
Prosabel 2ième Avenue Kabondo;
Club 53;
Taxi Avalon ;
Nsotin (en reconnaissance na papa na premier commissaire d’Etat N’Singa Udjuu Ongwakebi Untube « Joseph », grand nganga pona biloko esimba Franco) ;
Bralima et sa Brasserie de l’an ;
Arzoni (abacost) ;
Fabrice akende Sango ;
Chez Kassien .
Lisolo ezali kaka kokoba
Emmanuel kandolo
fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn fra_Latn ace_Latn nno_Latn kon_Latn lin_Latn lin_Latn fra_Latn fra_Latn fra_Latn fra_Latn fra_Latn lin_Latn fra_Latn lin_Latn eng_Latn ast_Latn fra_Latn lin_Latn lin_Latn lin_Latn lin_Latn vec_Latn kbp_Latn lin_Latn sag_Latn lin_Latn fra_Latn lin_Latn lin_Latn tuk_Latn ast_Latn knc_Latn fra_Latn som_Latn eng_Latn eng_Latn eng_Latn zsm_Latn vec_Latn lim_Latn fra_Latn ltz_Latn glg_Latn eng_Latn lin_Latn oci_Latn uzn_Latn lin_Latn fra_Latn lin_Latn swh_Latn